В публикуваната версия на това решение, някои от данните са заличени в съответствие с чл. 55 от ЗЗК, с който не се допуска разгласяването на търговски тайни или други защитени от закон тайни на страните. Заличените данни са отбелязани с  (.......)(
РЕПУБЛИКА БЪЛГАРИЯ

  Петко Николов

        Александър Александров                                       Реджеб Мустафа                                              
                                     ЧЛЕНОВЕ:

                                     Весела Антонова




     Диана Хитова




    Евгений Иванов




    Ненко Темелков

при секретар – протоколист Милена Чуманова, разгледа в закрито заседание на 28.07.2009г. преписка, вх. № КЗК – 606/2009г., докладвана от наблюдаващия член на Комисията г-жа Весела Антонова.
В Комисията за защита на конкуренцията (КЗК, Комисията) e образувано производство по преписка, вх. № КЗК- 606/2009г., във връзка с постъпило Уведомление (вх. № 1566-В/08.07.2009г.) от „Нова Българска Медийна Група Холдинг” ЕАД, София за намерението на дружеството да осъществи концентрация посредством придобиване на едноличен контрол върху „Балкан Българска телевизия” ЕАД, гр. София, чрез (.......)( от неговия капитал.
Искането към Комисията е да извърши оценка на планираната сделка и да се произнесе с решение, с което да я разреши.
Чрез съобщение на официалната Интернет-страница на КЗК заинтересовани лица бяха поканени да представят становище в седемдневен срок, но такива не постъпиха в деловодството на Комисията. 

Оценката на нотифицираната пред комисията операция е в рамките на предоставените с Уведомлението данни и доказателства, на дадените указания, следвайки практиката на КЗК и имайки предвид практика на ЕК.

След анализ на предоставените с Уведомлението данни и доказателства бе установено следното:
І. Предприятия - участници в операцията (засегнати предприятия)

1.1 Предприятиe, придобиващо контрол
„Нова Българска Медийна Група Холдинг” ЕАД – еднолично акционерно дружество с ЕИК 175350761, регистрирано с Решение № 3 от 2007-08-24 по ф.д. 10752/2007на Софийски градски съд, вписано в парт. 121773.

Седалище и адрес на управление: гр.София, област София (столица), община Столична, пощ. код: 1784 бул. Цариградско шосе № 113А.;

Капитал: 50 000 лева, разпределени в 1000 бр. обикновени поименни акции с номинална стойност от 50 лв. Едноличен собственик на капитала на дружеството е „Балканска Медийна Компания” ЕАД.

Предмет на дейност: придобиване, управление, оценка и продажба на участия в български и чуждестранни дружества, придобиване, управление и продажба на облигации, придобиване, оценка и продажба на патенти, отстъпване на лицензии за използване на патенти на дружествата в които холдинговото дружество участва, както и на други права върху интелектуалната собственост, финансиране на дружествата в които холдинговото дружество участва, медийна, издателска и разпространителска дейност, маркетинг и реклама, консултантски услуги,  търговска дейност, представителство, посредничество и агентство, информационни, програмни и импресарски услуги, както и всички други сделки с интелектуална собственост. 

Дружеството е със Съвет на директорите в състав: Ирена Ангелова Кръстева, Александър Кирилов Георгиев и Дора Христова Спасова и се управлява и представлява от Ирена Ангелова Кръстева. 

1.2. Предприятие, върху което се придобива контрол 

„Балкан Българска телевизия” ЕАД  – еднолично акционерно дружество, с ЕИК 831530194.

Седалище и адрес на управление: гр. София, 1414, район Триадица, площад България, НДК, вход А3;
Капитал: 50 000 лева, разпределени в 50 000 бр. поименни акции с номинална стойност от 1 лв. Едноличен собственик на капитала на дружеството е „Манджуков” АД.
Предмет на дейност: производство и разпространение на телевизионна продукция, търговия с аудио визуални продукти, рекламна, импресарска и посредническа дейност, търговско представителство, вътрешна и външна търговска дейност, както и всяка друга дейност, незабранена със закон.
Дружеството е със Съвет на директорите в състав: Ирена Ангелова Кръстева, Александър Кирилов Георгиев и Дора Христова Спасова и се управлява и представлява от Ирена Ангелова Кръстева. 

          II. Предприятия (и лица), упражняващи контрол по смисъла на ЗЗК върху участниците в Сделката

2.1 С Уведомлението е декларирано, че „Балканска Медийна Компания” ЕАД е собственик на 100% от капитала на „Нова Българска Медийна Група Холдинг” ЕАД.

„Балканска Медийна Компания” ЕАД – еднолично акционерно дружество с ЕИК 175361211, регистрирано с решение 1 от 2007-09-17 по ф.д. 14194/2007 на Софийски градски съд, вписано в парт. 124522.

Седалище и адрес на управление -  гр.София, област София (столица), община Столична пощ. код: 1784 бул. Цариградско шосе № 113А.
Капитал: 50 000 лева, разпределени в 1000 бр. поименни акции с номинална стойност от 50 лв. Едноличен собственик на капитала на дружеството е Ирена Ангелова Кръстева.
Предмет на дейност: медийна, издателска и разпространителска дейност, маркетинг и реклама, консултантски услуги, търговска дейност, представителство, посредничество и агентство, информационни, програмни и импресарски услуги, както и всички други сделки с интелектуална собственост.
Дружеството е със Съвет на директорите в състав: Ирена Ангелова Кръстева, Александър Кирилов Георгиев и Дора Христова Спасова и се управлява и представлява от Ирена Ангелова Кръстева. 

2.2 Съгласно уведомлението контрол върху придобиваното по сделката дружество упражняват следните предприятия:

▪ „Манджуков” АД с ЕИК 121440512 със седалище и адрес на управление: гр. София, район „Витоша, ж.к. Бояна, ул. „Беловодски път” № 15-17. Предмет на дейност- комисионна спедиционна, складова и лизингова дейност, представителство, посредничество и агенство на местни и чуждестранни физически и юридически лица се управлява от Съвет на директорите в състав: Явор Григоров Варадинов, Ивайло Петров Манджуков и Петър Атанасов Манджуков;
▪ „ЗММ” АД с ЕИК 006200147 и се управлява от Съвет на директорите в състав: Тодор Иванов Станков, Ивайло Петров Манджуков и Петър Атанасов Манджуков;

▪ „Винарска къща Виноградец” АД с ЕИК 112537678 и се управлява от Съвет на директорите в състав: Ивайло Петров Манджуков, Рени Цанова Манджукова и Гергана Георгиева Манджукова; 

▪ „Машиноекспорт” АД с ЕИК 000627654 и се управлява от Съвет на директорите в състав: Явор Григоров Варадинов, Атанас Спиридонов Христов и Петър Атанасов Манджуков.
ІІІ. Предприятия, върху които участниците в Сделката упражняват контрол
 

3.1. „Нова Българска Медийна Група Холдинг” ЕАД притежава 100% дялово участие в следните дружества с регистрация на територията на страната:

▪ „Монитор” ЕООД, с ЕИК 130446269, регистрирано с решение 1 от 2000-12-04 по Ф.Д 14129 / 2000, на Софийски градски съд вписано в парт. 59325.

Седалище и адрес на управление - гр.София, област София (столица), община Столична пощ. код: 1784 бул. Цариградско шосе № 113а.
 
Капитал: 72 000 лева.
 
Предмет на дейност: издателска дейност.

Дружеството се представлява и управлява от Ирена Ангелова Кръстева.


Дружеството притежава търговската марка и е издател на националния всекидневник „Монитор”.


▪ „Телеграф”ЕООД, с ЕИК 130446187, регистрирано с решение 1 от 2000-12-04 по Ф.Д 14133 / 2000 на Софийски градски съд, вписано в парт. 59250.

Седалище и адрес на управление -  гр.София, област София (столица), община Столична пощ. код: 1784 бул. Цариградско шосе № 113А. 
Капитал: 72 000 лв. 
Предмет на дейност: издаване на списания и други периодични издания. 
Дружеството се представлява и управлява от Ирена Ангелова Кръстева.


Дружеството притежава търговската марка и е издател на националния всекидневник „Телеграф”.


▪ „Политика Днес” ЕООД, с ЕИК 130307764, регистрирано с  решение 1 от 2000-06-01 по Ф.Д 7464 / 2000 на Софийски градски съд вписано в парт. 56665. 
Седалище и адрес на управление -  гр.София, област София (столица), община Столична пощ. код: 1784 бул. Цариградско шосе № 113а. 
Капитал: 72 000 лв. 

Предмет на дейност: издаване на списания и други периодични издания. Дружеството се представлява и управлява от Ирена Ангелова Кръстева.


Дружеството притежава търговската марка и е издател на националния седмичник „Политика”.


▪ „Компакт – Меридиан” ЕООД, с ЕИК 040957542, регистрирано с решение 9 от 2002-07-17 по Ф.Д 501 / 1993 на Софийски градски съд вписано в парт. 6763
 Седалище и адрес на управление - гр.София, област София (столица), община Столична пощ. код: 1784 бул. Цариградско шосе № 113А.  
Капитал:  6000 лева. 
Предмет на дейност: издаване на вестници.
Дружеството се представлява и управлява от Ирена Ангелова Кръстева.


Дружеството притежава търговската марка и е издател на националния всекидневник „Меридиан Мач”.


▪ „Пресмаркет” ЕООД, с ЕИК 130446205 регистрирано с  решение 1 от 2000-12-04 по Ф.Д 14131 / 2000 на Софийски градски съд вписано в парт. 59334
 Седалище и адрес на управление - гр.София, област София (столица), община Столична пощ. код: 1784 бул. Цариградско шосе № 113А. 
Капитал: 72 000 лв. 

Предмет на дейност: печатане на други издания и печатни продукти. Дружеството се представлява и управлява от Ирена Ангелова Кръстева.


Дружеството осигурява рекламната дейност на вестниците „Телеграф”, „Монитор”, „Политика днес” и „Меридиан мач”.


▪ „Пресмаркет” 1 ЕООД, с ЕИК 175376188, регистрирано с решение 1 от 2007-10-08 по Ф.Д 15308 / 2007 на Софийски градски съд вписано в парт. 125512
Седалище и адрес на управление -  гр.София, област София (столица), община Столична пощ. код: 1784 бул. Цариградско шосе №.113 А; 
Капитал: 5000 лева. 
Предмет на дейност: друга издателска дейност. 
Дружеството се представлява и управлява от Ирена Ангелова Кръстева.


Дружеството не развива дейност и няма реализиран оборот.


▪ „Престрафик” ЕООД, с ЕИК 130446276, регистрирано с решение 1 от 2000-12-04 по Ф.Д 14128 / 2000 на Софийски градски съд вписано в парт. 59322
Седалище и адрес на управление - гр.София, област София (столица), община Столична пощ. код: 1784 бул. Цариградско шосе № 113А. 
Капитал:  7200 лева. 
Предмет на дейност: товарен автомобилен транспорт.
Дружеството се представлява и управлява от Ирена Ангелова Кръстева.


Дружеството осигурява транспорт на тиражите на вестниците „Телеграф”, „Монитор” , „Политика днес” и „Меридиан мач”.

▪ Съгласно уведомлението „Нова Българска Медийна Група Холдинг” ЕАД притежава и 50% акционерно участие в дружеството - „Издателска Къща Борба” АД, с ЕИК 200614908.
Седалище и адрес на управление - гр.Велико Търново, ул.„България” № 2, ет.4. 
Предмет на дейност: медийна и издателска дейност.
 Собственици – Николай Василев Томов и „Нова Българска Медийна Група Холдинг” ЕАД. 
Дружеството е със Съвет на директорите в състав: Васил Николаев Томов, Жана Славчева Канелова, Венета Костадинова Николова, Николай Василев Томов и Ирена Ангелова Кръстева и се управлява и представлява от Николай Василев Томов и Ирена Ангелова Кръстева.
▪ „ЕКСПРЕС БГ” ЕАД с ЕИК 131521073, регистрирано с решение 1 от 2005г. по ф.д 11735/ 2005 на Софийски градски съд вписано в парт. 98250, том 1311, стр. 32;
Седалище и адрес на управление - гр. София, район Средец, ул. „Ангел Кънчев” № 1.
Предмет на дейност: издателска дейност.
Дружеството се управлява и представлява от Екатерина Герасимова Морова, Ирена Ангелова Кръстева, Теодора Петрова Танева, Александър Кирилов Георгиев и Дора Христова Спасова.
С решение № 714 от 14.07.2009 г. Комисия за защита на конкуренцията постанови, че нотифицираната сделка, в резултат на която „Нова Българска Медийна Група Холдинг” ЕАД, гр. София ще придобие едноличен контрол върху „ЕКСПРЕС БГ” ЕАД, гр. София, е концентрация между предприятия, но същата не подлежи на задължително уведомяване, тъй като не попада в обхвата на чл. 24. От гореспоменатото може да се заключи, че КЗК не забранява придобиването на „ЕКСПРЕС БГ”, което води до извод, че за целите на настоящото проучване дружеството следва да се разглежда като част от групата дружества на „Нова Българска Медийна Група Холдинг” ЕАД.

3.2. В уведомлението не се съдържат данни „Балкан Българска телевизия” ЕАД да упражнява пряк или непряк контрол върху други предприятия.
ІV. Правна форма и характер на Сделката

Планираната концентрация ще се осъществи по силата на Предварителен договор за покупко-продажба на дялово участие (акции и временни удостоверения), сключен на (.......)( и „Нова Българска Медийна Група Холдинг” ЕАД (Купувач).
Предмет на разглеждания договор е правото на собственост и всички придружаващи или обслужващи права, които предоставя (.......)( дялово участие в капитала на придобиваното дружество. Дяловото участие в капитала на дружеството се прехвърля при условие, че е свободно от тежести – материалноправни или процесуални, освен евентуалното му залагане в полза на приобретателя.
При сключването на този договор страните декларират и поемат редица задължения, сред които е това, че придобиваното дружество е и ще бъде единствено и изцяло, без никакви явни или скрити тежести, собственост на Продавачите и че с предаване на собствеността на Купувача се гарантира безпроблемно упражняване на пълните права върху патримониума на дружеството, както и верността и законосъобразността на статута и дейността на същото.
Към датата на вписване в търговския регистър на Съвета на директорите дружеството няма и няма да има парични или други имуществени задължения, освен посочените в приложение към договора и в официалните търговски и счетоводни книги на дружеството. Придобиваното дружество като търговско предприятие или като отделни негови активи няма тежести – вещноправни, облигационни или процесуални и не е страна по договори за поръчителство или друга форма на създаване на дълг в полза на Продавачите и/или на трето лице, включително и отговорност по едностранни сделки. 
Продавачите се задължават да прехвърлят, а Купувачът се задължава да придобие акциите заедно с всички произтичащи от тях права и задължения. Прехвърлянето на съответното временно удостоверение ще има действие на прехвърляне на акциите, които то удостоверява. За целите на разглеждания договор под прехвърляне на акции страните ще разбират прехвърлянето на временното удостоверение за тези акции по предвидения в закона ред чрез джиро, положено на гърба на всяко временно удостоверение или на алонж към него.
Продавачите от една страна и Купувача, от друга страна, следва да подпишат нотариално заверени пет оригинални екземпляра на окончателен договор за покупко-продажба на дяловото участие (акции и временни удостоверения), с условие, че поражда действие след влизане в сила на решение на КЗК за разрешение на концентрацията, която ще се осъществи чрез сделка или че подобно разрешение не е необходимо.
Едновременно с подписването на окончателния договор, Продавачите се задължават да джиросат акциите (временните удостоверения) от капитала на придобиваното дружество в полза на Купувач, да осигурят вписването на това обстоятелство в книгата на акционерите на дружеството и да ги предадат на Купувача.
Страните се споразумяват, че в срок от подписване на този договор „Балкан Българска телевизия” ЕАД ще бъде управлявано и представлявано пред трети лица от Съвет на директорите, посочен от Купувача.
       Предвид гореизложеното може да се направи извод, че нотифицираната сделка представлява придобиване на едноличен контрол по смисъла на чл. 22, ал.1, т. 2 от ЗЗК от страна на „Нова Българска Медийна Група Холдинг” ЕАД върху „Балкан Българска телевизия” ЕАД, т.е. налице е  концентрация между предприятия, която с оглед на  различния характер на дейностите, осъществявани от страните може да се определи като концентрация от конгломератен тип.


V. Цел на концентрацията


В съответствие с допълнение към Уведомлението, постъпило с писмо вх. № КЗК-606/17.07.2009г., сделката цели да увеличи качество на услугите, доставяни понастоящем от участниците и да доведе да разработването на нови продукти, както и оптимизиране на ресурсите и капитализиране на потенциала на медиите, участващи в концентрацията.


VІ. Определяне на съответните пазари, на които оперират участниците в концентрацията. Пазари, върху които концентрацията ще окаже въздействие. Анализ на продуктови и географски пазари.

Съответният продуктов пазар, съгласно §1 т.15 от ДР на ЗЗК, включва всички стоки и/или услуги, които се считат за взаимозаменяеми по отношение на техните характеристики, цени и предназначение. 


Съответният географски пазар обхваща територията, на която се предлагат съответните стоки или услуги и на която конкурентните условия са достатъчно хомогенни и се различават от тези в съседни райони.


Съответният продуктов и географски пазар определя обхвата, в който се оценява пазарната сила на предприятието, възникваща в резултат на концентрацията.


6.1. Съответните пазари, на които оперират участниците в концентрацията


С оглед предоставените данни за реално осъществяваната от засегнатите предприятия дейност на територията на страната, съответните продуктови пазари, които обхваща планираната сделка, са както следва:


6.1.1. „Нова Българска медийна Група холдинг” ЕАД е активно на:

♦ пазарът на разпространение на ежедневни и седмични печатни издания в национален мащаб;

♦ рекламният пазар, в сегмента на рекламите, публикувани в ежедневни печатни издания.


Дружеството е създадено през 2007г. с основна цел издаване и разпространение на печатни издания в национален и регионален мащаб и насоченост към по-качествено и пълноценно задоволяване на интересите на българските граждани от информация и анализи за текущите и общите събития, протичащи в Република България и в чужбина. Всяко от изданията, притежавани от дружеството, е насочено към специфична читателска аудитория, като притежава и запазва собствен стил и облик на изложение в своите материали.


6.1.2. „Балкан Българска телевизия” ЕАД-обект на сделката


Дружеството е телевизионен оператор по смисъла на Закона за радиото и телевизията и осъществява дейност на следните пазари:


♦ пазар за телевизионно разпространение;


♦ пазар на телевизионно съдържание


Същото има две телевизионни програми – „ВВТ” и “ТЕЛЕВИЗИЯ RS”. Съгласно решение №15-00-93/ 30.05.2002 г., на основание § 53 от ПЗР на ЗИД на Закона за радиото и телевизията (ДВ, бр. 96 от 2001 г.), СЕМ служебно е регистрирал телевизионна програма с: наименование – „BBT”; програмен профил – общ /политематичен/; продължителност - 24 часа; териториален обхват – национален.


Съгласно решение №15-00-188/29.11.2004 г. СЕМ е регистрирал телевизионна програма “ТЕЛЕВИЗИЯ RS” – със специализиран (информационно-музикален и спортен) профил, при начин на разпространение - по кабелен път и чрез сателит за територията на Република България, притежавана от  БАЛКАН БЪЛГАРСКА ТЕЛЕВИЗИЯ” ЕАД. Двете програми към настоящия момент са пререгистрирани съгласно изискванията на ЗРТ, но реално функционира единствено „ВВТ”. Доколкото разпространението на програма “ТЕЛЕВИЗИЯ RS” не е започвало, настоящия анализ се отнася за программа „ВВТ”.

6.2 Пазари, върху които концентрацията ще окаже въздействие


Планираната концентрация е от конгломератен тип, тъй като участниците в сделката оперират на различни пазари. Съгласно данните в Уведомлението, към момента на сделката, групата на „Нова Българска Медийна Група холдинг” не участва на продуктови пазари в страната, на които придобиваното предприятие е активно, поради което сделката няма да доведе до възникване на хоризонтални ефекти. Дружествата от групата на купувача не осъществяват дейност и на продуктови пазари, които могат да се определят като вертикално свързани с тези, на които е активно придобиваното предприятие. Следователно, в резултат на концентрацията няма да се установи вертикална интеграция между засегнатите предприятия. 


Въз основа на гореизложеното може да се заключи, че концентрацията няма да окаже въздействие на нито един пазар на територията на страната.

6.3 Анализ на продуктовите и географски пазари
6.3.1. Пазар за телевизионно разпространение


Тази дейност включва създаването на телевизионен канал със съответното съдържание и неговото разпространение по наземен път, чрез кабел, сателит или чрез други средства, (кодирани или некодирани), целяща директно приемане от неограничен кръг от хора. Следва да се прави разграничение между платената телевизия и безплатната ефирна телевизия, тъй като в случая на безплатната ефирна телевизия (финансирана изцяло от приходите от реклама и/или лицензионна такса) е налице търговско отношение между доставчика на програмата и рекламната индустрия, докато в случая на платената телевизия (финансирана преимуществено чрез абонаментни такси), е налице също така отношение със зрителя като абонат.
От казаното следва, че медийните пазари се състоят от два отделни, но силно свързани пазари: пазарът на аудиторната и пазарът на рекламодателите.

Тази особеност произтича от специфичните изисквания на този пазар - всяка медия предлага информация и съдържание, които отговорят на потребностите на аудиторията. Тези продукти по правило водят до разходи за медията, тъй като се предоставят безплатно или на ниска цена, но в замяна на отделеното време и внимание на аудиторията. Търсенето на продукта по правило зависи от качеството на самия продукт (и неговата цена, ако има). Търсенето се оценява чрез различни социологически и пийпъл-метрични изследвания. Размерът на търсенето на този продукт определя достъпа на медията до рекламния пазар.

Следователно, отделеното време и вниманието са друг продукт, който медията може да предложи на пазара на рекламодателите, който е пазарът, носещ приходи за медията. Търсенето на рекламодатели зависи от обема и характеристиките на аудиторията на медията. Интерес за рекламодателите е икономически активната част от аудиторията, която е в относително добро финансово състояние и се характеризира с по-висока покупателна способност.


Телевизионното разпространение се осъществява от телевизионни оператори, лицензирани от КРС и СЕМ, регистрирани в съответствие със ЗРТ (чл.З, ал.1 ЗРТ) от СЕМ или чрез разрешение от КРС. Разпоредбите на ЗРТ се прилагат по отношение на всички телевизионни програми, които са били създадени с цел разпространение или които се разпространяват от съответните оператори под юрисдикцията на Република България (§ I, т. 23 ЗРТ). ЗРТ дава определение на понятието „програма” като: (а) система от всички елементи, които създава и разпространява операторът или друг телекомуникационен оператор и която е носител на определено съдържание, разпределено в часова схема; и (б) системата от всички програми разпространявани на определени честоти и представени под единно обозначение, изразено чрез акустични или оптически средства.

В ЗРТ има заложени изисквания по отношение на телевизионното съдържание, съгласно които: (а) поне 50% от годишното програмно време (освен новините, спорт, телевизионни игри, реклама, телетекст, и телепазар) трябва да бъде посветен на Европейски продукции (при положение, че това е практически възможно), и (б) поне 10% от годишното програмно време (освен новините, спорт, телевизионни игри, реклама, телетекст, и телепазар) трябва да бъде посветен на Европейски продукции, създадени от външни продуценти. Това съотношение трябва да бъде постигнато постепенно чрез отделяне на достатъчно средства за нови произведения, тоест произведения, които се разпространяват не по-късно от 5 години след тяхното създаване. Тези изискванията не се прилагат за програми, които са предназначени за местна аудитория и се разпространяват от един оператор, който не е част от националната мрежа.

Програмата „ВВТ” за 2008г., представена в цифри:

Таблица 1
	
	Програма
	Часа

	1
	Общ обем излъчена програма
	8760 часа

	2
	Собствена продукция
	6220 часа

	3
	Чужда програма
	1820 часа

	4
	Българска и европейска продукция (според ЗРТ)
	4291 часа 

или 63.6 %

	5
	Външни продукции       

 (според ЗРТ)
	631 часа 

или 9.35 %

	6
	Новини ( в т.ч. и спортни)

	1825 часа

	7
	Спортни предавания
	106 часа

	8
	Реклама
	89 часа

	9
	Автореклама
	  245 часа


Видно от таблицата, ВВТ покрива тези критерии
Разпространението на телевизия ВВТ се осъществява чрез кабелни оператори, посредством криптокарти, които разкодират сигнала. Сигналът е качен на сателит на ІТV. (в периода от август 2007 до март 2009г. програмата се разпространява и ефирно в района на София и Благоевград) Към настоящия момент програмата достига до около 60% от населението на България.

Географски пазар

Пазарът за телевизионно разпространение, независимо от платформите чрез които достига до зрителите, подлежи на регулация, както от Съвета за електронни медии, по отношение на съдържанието, така и от Комисията за регулиране на съобщенията. Всички дейности на регулаторните органи имат действие за територията на България. Независимо от платформата, чрез която се доставя телевизионното съдържание (канал), дали е ефирна телевизия или платена, пазара следва да бъде определен като национален.
Европейската комисия е потвърдила в няколко свои решения
 това заключение относно националния обхват на пазара на услугите по разпространение на телевизионно съдържание. В своята практика КЗК също е възприела това виждане


6.3.2. Пазар на телевизионно съдържание

Телевизионните оператори от целия свят се нуждаят от програми за да запълнят своите предавания. Телевизионните оператори самостоятелно развиват някои програми за „ин – хаус” (in-house) или „кептив” (captive) ползване (programmes for in-house or captive use) - телевизионни програми, продуцирани от телевизионни оператори, които програми те впоследствие сами излъчват и не лицензират на трети лица), но също така използват програми от независими национални, както и международни разпространители.

Характерно е, че този пазар е силно фрагментиран. Сред най-големите доставчици на съдържание за телевизионния пазар в България са големите американски студия, като: Warner Bros, 20th Century Fox, Sony Pictures, CBS Paramount Pictures, ABC Studios и много други. Водещи в маркетинга на спортни права, SPORTFIVE, TWI, AMI, Tennis Properties Ltd, All England Lawn Tennis Club и NBA Entertainment. Световните информационни агенции предоставят съдържание за новинарските емисии.

Съществуват многобройните конкуренти на съответния пазар и факта, че като цяло, голяма част от съдържанието се доставя от същите доставчици (международно признати продуценти, производители на филми, доставчици на формати и т.н.). Важен признак на пазара е това, че доставчиците предоставят временен ексклузивитет за времето на разрешените излъчвания на всеки лицензополучател, така че, всъщност не е възможно да се конкурират, излъчвайки едни и същи програми по едно и също време.

Най-общо пазара на доставката на телевизионно съдържание може да се разглеждат като


- (а)придобиването и лицензирането на права върху телевизионни програми и


- (б) продуцирането и експлоатацията на права върху телевизионни програми. 


(а) Придобиване и лицензиране на права върху телевизионни програми


Редица разпространители се конкурират да придобият правата върху телевизионни програми, независимо дали за излъчването на филми, събития или други програми. Тези разпространители съставят библиотеки от съдържание, което може да бъде лицензирано. Телевизионните права могат да бъдат лицензирани или под формата на програмен формат, по отношение на който продуцирането подлежи на уреждане, или под формата на завършени програми, които са били продуцирани от трети лица и за които лицензодателят е закупил правото за разпространение за дадена територия. Лицензирането на „примиум „ (premium) филми (premium motion pictures = feature films - тоест, филми, създадени за да бъдат разпространени по кината) и излъчването на спортни програми е възможно да се разглежда като отделно лицензиране от лицензирането на „нон – примиум” телевизионни програми .


БАЛКАН БЪЛГАРСКА ТЕЛЕВИЗИЯ ЕАД осъществява активна дейност единствено в лицензирането „нон – примиум” телевизионни програми.

Основните чуждестранните партньори на ВВТ са Global Telemedia INC, AB Droits Audiovisuels, Fries Film Group inc, Zonemedia Broadcasting LTD, Trans World International USA, Way Press International, Vison Films Inc, Jove Films Distribution Inc., Beyond, Playmedia

(б) Продуциране и експлоатация на права върху телевизионни програми


В България съществуват голям брой независими продуцентски къщи, както и оператори с възможности за продуциране.

Продуцентите и разпространителите предлагат телевизионни програми, които обхващат множество жанрове, приспособени към националните вкусове. Участниците в концентрацията продават програми на кабелни и сателитни оператори.


Във вертикално отношение има множество конкуренти, както нагоре пo веригата (Телевизионно лицензиране), така и надолу по веригата (Канали за платена телевизия). В сектора „Телевизионно лицензиране” основните конкуренти са всички големи международни студиа, както и местните доставчици на съдържание. В сектора „Канали за платена телевизия” има над 20 телевизионни канала, които се продуцират в България и се предлагат от операторите на платени телевизии. Освен това, в България се субтитрират и предлагат или се препредават на оригиналния им език над 50 международни канала. Операторите на платена телевизия разполагат с голяма свобода относно предлаганите от тях телевизионни канали.

БАЛКАН БЪЛГАРСКА ТЕЛЕВИЗИЯ ЕАД има сериозен опит в създаването на оригинални произведения в областта на публицистиката. Основна част от излъчваните предавания са вътрешни продукции
. Доминиращо положение имат новинарските емисии и актуалните предавания.
Географски пазар

Обичайно телевизионните оператори продуцират съдържание за определена аудитория, съобразено с потребностите й, вкусовете й и национални особености. При телевизионното лицензиране се договаря излъчване в определена територия, като съдържанието се адаптира (като субтитриране/дублаж) на съответния език.

От всичко казано следва, че географският пазар, следва да бъде определен най-малкото като национален.

VІІ. Общ оборот 

Съгласно Методиката на КЗК за извършване на проучване и определяне на пазарното положение на предприятията на съответния пазар
, оборотът на участниците в концентрацията се определя на база нетните приходи от продажби на стоки и услуги, за последната приключила финансова година (в конкретния случай това е 2008г.). Участниците в настоящата концентрация са „Нова Българска Медийна Група Холдинг” ЕАД и „Балкан Българска телевизия” ЕАД.

С уведомлението са представени писмени доказателства за следните нетни приходи от обичайна дейност на участниците в концентрацията към 31.12.2008г. както следва:

7.1. Оборот на придобиващото предприятие „Нова Българска Медийна Група Холдинг” ЕАД
Когато засегнатото предприятие, което участва в концентрация, е част от група, се взима предвид не само оборота на засегнатото предприятие, а се разглежда и оборота на цялата група.

В конкретния случай при изчисляване на оборота на купувача следва да се вземат предвид обороти на следните дружества:

- „Балканска медийна компания” ЕАД;

- „Нова Българска медийна група холдинг” ЕАД;

- „Монитор” ЕООД;

- „Телеграф” ЕООД;

- „Престрафик” ЕООД;

- „Политика днес” ЕООД;

- „Компакт меридиан” ЕООД;

- „Пресмаркет” ЕООД;

- ИК „Борба” АД

- „Експерс БГ” ЕАД

По данните на Консолидирания финансов отчет на групата за 2008г. общият оборот на купувача е в размер на (.......)( лева

В конкретния случай необходима е корекция към така определения оборот поради факта, че след датата на последния заверен от одитора отчет е настъпила постоянна промяна в икономическото състояние на засегнатото предприятие, която се изразява в придобиването на едноличен контрол върху „ЕКСПРЕС БГ” ЕАД, гр. София
., чиито активи не са отразени в заверения консолидиран отчет В резултат на сделката „Нова Българска Медийна Група” ЕАД придобива едноличен контрол върху „ЕКСПРЕС БГ” ЕАД, гр. София, и тъй като придобиването е приключило след изготвянето на последния заверен отчет, но преди датата за установяване на компетентност, за целите на уведомяването оборотът на последното дружество следва да бъде добавен към оборота на групата на „Нова Българска Медийна Група” ЕАД посочен в Консолидирания отчет за 2008г.
.

По данните в Уведомлението
 оборот на ”Експрес БГ” ЕАД, реализиран през 2008г., е в размер (.......)(.
Следователно, за целите на настоящото проучване общият оборот на предприятие-уведомител следва да бъде определен в размер на (.......)(лв 

7.2 Оборот на придобиваното предприятие „Балкан Българска телевизия” ЕАД
По данните в Уведомлението оборот на „Балкан Българска телевизия” ЕАД е (.......)( лева

Следователно, за целите на настоящото проучване общият оборот на участниците в сделката следва да бъде определен в размер на (.......)( лв, което надхвърля законоустановения праг от 25 млн лева, а оборотът на предприятието-обект на придобиване надхвърля 3 лева. Следователно, задължителните условия на чл.24 от ЗЗК са изпълнени.
VІІІ. Правни  изводи

По отношение приложимост на ЗЗК/Регламент на Съвета № 139/2004г.

От предоставените и събрани данни и доказателства и техния анализ следва, че разглежданата Сделка не е с общностно измерение и Регламент за сливанията № 139/2004г. на Съвета на Европейския съюз не се прилага спрямо нея, т.е. сделката попада в юрисдикцията на българската Комисия за защита на конкуренцията.

По чл. 22 от ЗЗК

Преди нотифицираната сделка „Нова Българска Медийна Група Холдинг” ЕАД  и „Балкан Българска телевизия” ЕАД са независими едно от друго предприятия, но след осъществяването й ще е налице промяна в контрола, упражняван върху последното дружество. В конкретния случай, в резултат на концентрацията, „Нова Българска Медийна Група Холдинг” ЕАД ще придобие (.......)( на „Балкан Българска телевизия” ЕАД.

Така с осъществяването на сделката „Нова Българска Медийна Група Холдинг” ЕАД ще може да определя еднолично търговската политика на „Балкан Българска телевизия” ЕАД, неговите органи на управление, т.е. ще получи възможността да упражнява решаващо влияние върху пазарното поведение на придобиваното предприятие, Тази констатация е достатъчна, за да се заключи, че планираната сделка представлява придобиване на едноличен контрол от страна на „Нова Българска Медийна Група Холдинг” ЕАД върху „Балкан Българска телевизия” ЕАД, т.е. налице е концентрация между предприятия по смисъла на чл.22, ал.1, т.2 от ЗЗК.

По чл. 24 от ЗЗК

За да попада настоящата концентрация в обхвата на чл.24 трябва кумулативно да са налице две предпоставки, а именно:


- реализираният общ оборот от всички предприятия-участници в концентрацията да надхвърля 25 млн. лв. И
- оборотът на предприятието-обект на придобиване да надхвърля 3 млн. лв.
За целите на настоящата оценка, в глава VІІ, бе установено, че двата законово изискуеми прага са надхвърлени, като общият оборот на участниците в концентрацията през 2008г. е в размер (.......)(лева.
В настоящия случай уведомлението е подадено от лице, придобиващо контрол – „Нова Българска Медийна Група Холдинг” ЕАД, с което задължението му е надлежно изпълнено.
По чл.26, ал. 1 от ЗЗК 

След направения по-горе анализ, Комисията стигна до заключение, че настоящата концентрация няма да окаже съществено отражение върху пазарите за телевизионно разпространение и телевизионно съдържание, на които е активно придобиваното предприятие („Балкан Българска телевизия” ЕАД). Този извод се базира върху факта, че сделката е от конгломератен тип и след приключването й пазарните дялове на участниците няма да се променят.
Изхождайки от гореизложеното, Комисията счита, че настоящата концентрацията няма да доведе до промяна в структурата на засегнатите от сделката пазари, както и няма да създаде предпоставки за настъпването на неблагоприятни последици за участниците на съответните пазари.
Въз основа на направения анализ и на основание чл. 60, ал. 1, т. 14 във връзка с 82, ал. 3, т. 2, чл. 26, ал.1 и чл. 22, ал. 1, т. 2 от ЗЗК, Комисията за защита на конкуренцията 




РЕШИ:
Разрешава концентрация между предприятия, която ще се осъществи чрез придобиване на едноличен контрол от „Нова Българска Медийна Група Холдинг” ЕАД, София върху „Балкан Българска телевизия” ЕАД, гр. София, чрез (.......)(от неговия капитал.

За издаване на разрешение по чл. 26 от ЗЗК, на основание чл. 1, т. 4 от Тарифата за таксите, които се събират от Комисията за защита на конкуренцията по Закона за защита на конкуренцията, следва да се заплати такса в размер на (.......)(лв.

На основание чл. 64, ал. 1 от ЗЗК решението подлежи на обжалване пред Върховния административен съд на Република България в 14-дневен срок, който започва да тече от съобщаването по реда на АПК, а за третите лица- от публикуването му на интернет страницата на Комисията.

ПРЕДСЕДАТЕЛ:





                                                ...................................

   Петко Николов

ЗАМ.-ПРЕДСЕДАТЕЛ: 



     ЗАМ.-ПРЕДСЕДАТЕЛ:
 .........................................   


                 ......................................
Александър Александров



            Реджеб Мустафа 

       ЧЛЕНОВЕ:

   .............................





  



    
   Весела Антонова 

                                            
  ................................

    Диана Хитова

................................

    Евгени Иванов

   ................................

            
    Ненко Темелков 

�/ COMMISSION CONSOLIDATED JURISDICTIONAL NOTICE under Council Regulation (EC) No 139/2004 on the control of concentrations between undertakings (приет от ЕК на 10.07.2007г.)


� Съгласно данните в Уведомлението.


� СОМР JV 37 BskyB/Kirch Pay TV, преписка IV М. 993 Bertelsmann/Kirch/Premiere, Комисия, Решение от 27 май 1998 г., Официален вестник L 053 , 27/02/1999 стр. 0001 - 0030. Преписка СОМР М. 2845, Sogecable/Ccmalsatelite Digital/Via Digital


� Виж Решения на КЗК № 879/2008г.


� Виж данните в Таблица1.


� И в съответствие с Обединения нотис на ЕК.


� Към Уведомлението е приложен консолидирания отчет на групата за 2008г., в който не е включен оборотът на „Експрес БГ” ЕАД.


� Виж Решение на КЗК № 714/14.07.2009г.


� Виж т.172 „Корекции след датата на последния заверен от одитор отчет” на „Обединения нотис” на ЕК


� Приложени са Отчет за доходите за 2008г. и доклад на независимия одитор.


� Приложени са Финансовия отчет, както и Доклад на независим одитор на „Балкан Българска телевизия” ЕАД за 2008г.

